Armands Bēcis
Armands Bēcis (dzimis 1991. gada 16. janvārī Rīgā) ir bijušais Latvijas šosejas riteņbraucējs Riteņbraucēja karjeras laikā pārstāvējis Latvijas kontinentālo komandu Rietumu-Delfin. Mācījies Rīgas Angļu ģimnāzijā, trenējies pie Mečislava Bartuševiča. Jauniešu vecumā pārstāvējis SK Baltika un Rīgas Riteņbraukšanas skolas komandas. 2013. gadā Latvijas čempionātā individuālajā braucienā U-23 grupā izcīnījis otro vietu. 2017. gada beigās Rietumu banka-Rīga komandai zaudējot sponsoru un UCI kontinentālo statusu, beidzis profesionāļa karjeru. 2018. gada februārī kļuvis par Latvijas riteņbraukšanas izlašu menedžeri. Strādā arī par treneri Rīgas Riteņbraukšanas skolā.